b"\n_START_ARTICLE_\nCasa Vallribera Mir\n_START_SECTION_\nDescripci\xc3\xb3\n_START_PARAGRAPH_\n\xc3\x89s una torre senyorial, quadrangular, de planta, pis, golfes i torratxa lateral amb teulades de quatre vessants de teules i crestes afiligranades de cer\xc3\xa0mica de colors, voltada d'un jard\xc3\xad. L'interior, que gira a l'entorn d'una escala lateral, consta de salons, cuina i menjador a la planta baixa, habitacions al primer pis i mirador a la torratxa. Ha estat la resid\xc3\xa8ncia estival del director del Conservatori Superior de M\xc3\xbasica del Liceu de Barcelona, mestre Pere Vallribera, molt vinculat a la poblaci\xc3\xb3, i reuneix una bona col\xc2\xb7lecci\xc3\xb3 d'antiguitats, pintura especialment modernista i objectes relacionats amb el m\xc3\xb3n de la m\xc3\xbasica.\n_START_SECTION_\nHist\xc3\xb2ria\n_START_PARAGRAPH_\nFou edificada als volts del 1888, i \xc3\xa9s una de les primeres mostres de l'arquitectura de l'estiueig a Gelida. Situada al rovell de l'ou de la poblaci\xc3\xb3, constitueix un element d'est\xc3\xa8tica i pulm\xc3\xb3 verd inalterable."